text: মনোরঞ্জন সিকদার পাকিস্তানের প্রাদেশিক মন্ত্রীসভার প্রাক্তন স্বাস্থ্যমন্ত্রী এবং বিদ্যোৎসাহী ব্যক্তি।
  
  প্রাথমিক ও শিক্ষা জীবন
  বরিশাল বি.এম. কলেজ হতে ১৯৩৯ সালে ডিষ্টিংশনসহ স্নাতক এবং বরিশাল আইন কলেজ হতে ১৯৪১ সালে এল. এলবি. ডিগ্রি লাভ করেন। মনোরঞ্জন সিকদার শিক্ষক হিসেবে তাঁর কর্মজীবন শুরু করেন এবং, বাউফল আদর্শ উচ্চ বালিকা বিদ্যালয়, বাউফল উচ্চ ইংরেজি বিদ্যালয়ে সহকারি শিক্ষক এবং কালিশুরি উচ্চ বিদ্যালয় এর প্রধান শিক্ষক ছিলেন।
  
  রাজনীতি
  মনোরঞ্জন সিকদার রাজনীতিতেও অবদান রেখেছেন এবং বরিশাল জেলা কাউন্সিলের ও মাইনরিটি বোর্ডের সদস্য হোন। ১৯৪৫ সনে তিনি পূর্ব পাকিস্তান প্রাদেশিক পরিষদের সদস্য নির্বাচিত হন। পরবর্তীতে তিনি দলীয় হুইপের পদপ্রাপ্ত হোন। ১৯৫৬ সালে তিনি প্রাদেশিক মন্ত্রীসভায় স্বাস্থ্যমন্ত্রী হিসেবে যোগদান করেন। মন্ত্রীত্ব শেষে তিনি বরিশাল জেলা আদালতে আইন ব্যবসায় যোগ দেন। তিনি এ অঞ্চলে শিক্ষা বিস্তারে বিশিষ্ট দায়িত্ব পালন করেছেন। বাউফল আদর্শ উচ্চ বিদ্যালয়, কর্পুরকাঠী ডি.সি.এম.ই. স্কুল, রাজনগর মাইনর স্কুল, তিনি প্রতিষ্ঠা করেন। কর্পূরকাঠীর এই স্কুলকে বর্তমান সময়ে মাধ্যমিক বিদ্যালয়ে রূপান্তরিত করা হয়েছে। এলাকায় একজন নাট্যকার হিসেবেও তার খ্যাতি ছিল প্রচুর।
  
  মৃত্যু
  এই রাজনীতিক ও বিদ্যোৎসাহী ব্যক্তি ২৭ ডিসেম্বর ১৯৭৬ তারিখে মৃত্যু বরণ করেন।
  
  তথ্যসূত্র
  
  বিষয়শ্রেণী:১৯১৩-এ জন্ম
  বিষয়শ্রেণী:১৯৭৬-এ মৃত্যু
  বিষয়শ্রেণী:পটুয়াখালী জেলার রাজনীতিবিদ
title: মনোরঞ্জন সিকদার